สรุปมือถือ Huawei จะใช้อะไรของ Google ไม่ได้บ้าง
สรุปสั้นๆ เข้าใจได้ใน 1 นาทีเรื่อง Google แบน Huawei  1. รัฐบาลสหรัฐขึ้นบัญชี Huawei ห้ามบริษัทอเมริกันทำการค้าด้วย
20 พ.ค. 2562

สรุปมือถือ Huawei จะใช้อะไรของ Google ไม่ได้บ้าง / โดย ลงทุนแมน
สรุปสั้นๆ เข้าใจได้ใน 1 นาทีเรื่อง Google แบน Huawei
1. รัฐบาลสหรัฐขึ้นบัญชี Huawei ห้ามบริษัทอเมริกันทำการค้าด้วย
2. Google ต้องปฏิบัติตาม และจะกระทบกับ สมาร์ตโฟนของ Huawei ที่ใช้ระบบ Android ของ Google
3. Android ที่เราใช้กันอยู่เป็น Open Source ใครๆ ก็ใช้ได้ Google ไม่มีสิทธิ์ห้าม ซึ่งเครื่องรุ่นเก่า และรุ่นใหม่ของ Huawei สามารถใช้ได้อยู่
4. แต่ประเด็นมันอยู่ที่ บริการ และ แอปต่างๆ ของ Google ไม่ได้เป็น Open Source ซึ่งรวมถึง Google Play, YouTube, Gmail, Google Maps ดังนั้นสิ่งเหล่านี้ Huawei จะถูกห้ามใช้
5. ดังนั้นเครื่องรุ่นใหม่ของ Huawei ถึงมีระบบปฏิบัติการ Android แต่แทบจะใช้ประโยชน์ไม่ได้เลย เพราะเข้าถึงแอปต่างๆ ของ Google ไม่ได้
6. ส่วนแอปอื่นๆ ถึงแม้ไม่ใช่ของ Google แต่ถ้าโค้ดเขียนให้ผูกกับบริการของ Google (เช่น แอปส่งอาหารผูกกับ Google Maps) ก็จะไม่สามารถใช้งานได้เช่นกัน
7. สำหรับเครื่อง Huawei รุ่นเก่า มีรายงานว่าจะยังสามารถใช้แอปต่างๆ ของ Google ได้อยู่ แต่ต้องดูต่อไปว่าจะสามารถ Update แอปได้ตามปกติหรือไม่
8. ใครที่มีสมาร์ตโฟน Huawei หรือมีแผนจะซื้อ Huawei แนะนำให้ติดตามข่าวอย่างใกล้ชิด เพราะเรื่องนี้สำคัญ อย่ามัวแต่สนใจสเป็ก ให้สนใจว่าซื้อมาแล้วจะใช้อะไรได้บ้าง